钦定古今图书集成/明伦汇编/官常典/第445卷 > 夏侯婴
## 钦定古今图书集成/明伦汇编/官常典/第445卷 > 夏侯婴

按《史记》本传：“汝阴侯夏侯婴，沛人也，为沛厩司御。每
送使客还，过沛泗上亭，与高祖语，未尝不移日也。婴
已而试补县吏，与高祖相爱，高祖戏而伤婴，人有告
高祖，高祖时为亭长，重坐伤人告，故不伤婴。婴证之。
后狱覆，婴坐高祖系岁馀，掠笞数百，终以是脱高祖高祖之初，与徒属欲攻沛也，婴时以县令史为高祖”
使。上降沛，一日，高祖为沛公，赐婴爵七大夫，以为太
仆。从攻胡陵，婴与萧何降泗水监平，平以胡陵降。赐
婴爵五大夫。从击秦军砀东，攻济阳，下户牖，破季由
军雍丘下，以兵车趣攻战疾，赐爵执帛。常以太仆奉
车从击章邯军东阿、濮阳下，以兵车趣攻战疾，破之，
赐爵执珪。复常奉车从击赵贲军开封，杨熊军曲遇，
婴从捕掳六十八人，降卒八百五十人，得印一匮。因
复常奉车从击秦军雒阳东，以兵车趣攻战疾，赐爵
封，转为滕公。因复奉车从攻南阳，战于蓝田、芷阳，以
兵车趣攻，《战疾》，至霸上。项羽至，灭秦，立沛公为汉王。
汉王赐婴爵列侯，号“昭平侯”，复为太仆。从入蜀汉，还
定三秦。从击项籍，至彭城，项羽大破汉军。汉王败，不
利，驰去。见孝惠、鲁元，载之。汉王急，马罢卤在后，常蹶
两儿，欲弃之。婴、常收，竟载之，徐行，面雍树乃驰。汉王
怒，行欲斩婴者十馀，卒得脱，而致孝惠、鲁元于丰。汉
王既至荥阳，收散兵复振，赐婴食祈阳。复常奉车从
击项籍，追至陈，卒定楚。至鲁，益食兹氏。汉王立为帝。
其秋，燕王臧荼反，婴以太仆从击荼。明年，从至陈，取
楚王信，更食汝阴剖符，世世勿绝。以太仆从击代，至
武泉、云中，益食千户。因从击韩信军冒顿晋阳旁，大
破之。追北至平城，为冒顿所围，七日不得通。高帝使
使厚遗阏氏，冒顿开围一角，高帝出欲驰，婴固徐行，
弩皆持满外向，卒得脱。益食婴细阳千户。复以太仆
从击冒顿句注北，大破之。以太仆击冒顿，平城南，三
陷陈，功为多，赐所夺邑五百户。以太仆击陈豨、黥布
军，陷阵却敌，益食千户，定食汝阴六千九百户，除前
所食。婴自上初起沛，常为太仆。竟高祖崩，以太仆事
孝惠。孝惠帝及高后德婴之脱孝惠、鲁元于下邑之
间也，乃赐婴县北第第一，曰“近我”，以尊异之。孝惠帝
崩，以太仆事高后。高后崩，代王之来，婴以太仆与东
牟侯入清宫。废少帝，以天子法驾迎代王代邸，与大
臣共立为孝文皇帝，复为太仆。八岁卒，谥为文侯。